rejauldu/bengali-wikipedia huggingface dataset:
ইয়ামানাশি প্রশাসনিক অঞ্চল (山梨県? য়ামানাশি কেন্‌) হল জাপানের মূল দ্বীপ হোনশুর চুউবু অঞ্চলের অন্তর্গত একটি প্রশাসনিক অঞ্চল।Nussbaum, Louis-Frédéric. (2005). "Yamanashi-ken" in ; "Chūbu" in  এর রাজধানী কোওফু নগর।甲府市; Introduction of Kofu City ; retrieved 2011-07-13 এর দক্ষিণে শিযুওকা প্রশাসনিক অঞ্চলের সীমানায় জাপানের উচ্চতম ও বিখ্যাত পর্বতশৃঙ্গ ফুজিসান অবস্থান করছে।   ইতিহাস  জাপানের অন্যান্য অঞ্চলের মত ইয়ামানাশির প্রাগৈতিহাসও শুরু হয়েছিল জোমোন যুগের শিকার, জোগাড় ও মাছ ধরার মাধ্যমে। এর পর য়ায়োই যুগে কৃষিকার্য আরম্ভ হয় এবং ক্রমে গ্রাম ও বৃহত্তর জনপদ গড়ে ওঠে। নাকামিচি শহরের সোনে পাহাড়ে অবস্থিত কোফুন সমাধিগুলি ৪র্থ শতাব্দীর নির্মাণ বলে ধারণা করা হয়। হেইয়ান যুগে এই অঞ্চলে কাই প্রদেশ গঠন করা হয়।Nussbaum, "Provinces and prefectures" at   সেন্‌গোকু যুগে স্থানীয় সামন্তপ্রভু তাকেদা শিংগেন দাইমিয়োর মর্যাদা অর্জন করেন, এবং কোওফু নগরে ৎসুযুজি প্রাসাদ ও য়োওগাই দুর্গ নির্মাণ করেন। ১৭২৪ খ্রিঃ অঞ্চলটি তোকুগাওয়া শোগুনতন্ত্রের প্রত্যক্ষ ক্ষমতায় আসে। এদো যুগের শেষ দিকে আঞ্চলিক সামরিক সরকারের অস্থিরতার ফলে মেইজি পুনর্গঠনের পথ সুগম হয়।  ১৮৬৯ খ্রিঃ কাই প্রদেশের নতুন নামকরণ হয় কোওফু প্রশাসনিক অঞ্চল। এর দুই বছর পর অর্থাৎ ১৮৭১ খ্রিঃ এর ২০শে নভেম্বর তার পুনর্নামকরণ হয় ইয়ামানাশি প্রশাসনিক অঞ্চল। ১৮৭২ খ্রিঃ থেকে এই দিনটি এখানে নাগরিক দিবস হিসেবে পালিত হয়ে আসছে।  ১৯০৩ খ্রিঃ সাত বছর ধরে নির্মাণকাজ চলার পর সাসাগো গিরিপথে প্রায় তিন মাইল লম্বা একটি সুড়ঙ্গ সমেত চুউও রেলপথ টোকিও থেকে কোওফু নগরে পৌঁছয়। স্থানীয় শিল্প ও সংস্কৃতিতে এই উন্নত পরিবহন ব্যবস্থার সুফল ছিল ব্যাপক।  ১৯৪৫ এর ৬ই জুলাই কোওফু নগর ব্যাপক বোমাবর্ষণে ক্ষতিগ্রস্ত হয়। ১৯৫১ খ্রিঃ থেকে অর্থনৈতিক সংস্কার দ্রুতলয়ে আরম্ভ হয়।   ভূগোল  ইয়ামানাশি প্রশাসনিক অঞ্চল স্থলবেষ্টিত। এর চারদিকে অবস্থিত অন্যান্য প্রশাসনিক অঞ্চলগুলি হল টোকিও, কানাগাওয়া, সাইতামা, শিযুওকা ও নাগানো। কেন্দ্রীয় অঞ্চলে অবস্থিত কোওফু অববাহিকা চারদিকে উঁচু পর্বত ও পাহাড় দিয়ে ঘেরা; এখানেই প্রশাসনিক অঞ্চলটির কৃষিকাজ সীমিত। শিযুওকার সাহে দক্ষিণ সীমানায় রয়েছে ফুজি পর্বত ও ফুজি পঞ্চহ্রদ। দক্ষিণ থেকে আগত আর্দ্র বায়ুর পথে ফুজি পর্বত বাধা হয়ে দাঁড়ায় বলে তার অনুবাত ঢালে অবস্থিত ইয়ামানাশি প্রশাসনিক অঞ্চলে বৃষ্টিপাত পার্শ্ববর্তী অঞ্চলের চেয়ে কম, বছরে গড়ে ৮১৮ মিমি।  ২০১২ এর এপ্রিলের হিসেব অনুযায়ী ইয়ামানাশি প্রশাসনিক অঞ্চলের ২৭ শতাংশ এলাকা সংরক্ষিত বনাঞ্চল। এর মধ্যে আছে চিচিবু তামা কাই, ফুজি-হাকোনে-ইযু এবং মিনামি আল্পস জাতীয় উদ্যান, ইয়াৎসুগাতাকে-চুউশিন কোওগেন উপ-জাতীয় উদ্যান এবং মিনামি আল্পস কোমা ও শিবিরেকো প্রশাসনিক আঞ্চলিক উদ্যান।   অর্থনীতি  কোওফু নগরের চারদিকে ইয়ামানাশি প্রশাসনিক অঞ্চলে একটি সমৃদ্ধ শিল্পাঞ্চল গড়ে উঠেছে। এর মধ্যে বিশেষত গয়না শিল্প ও রোবোটিক্স উল্লেখের দাবি রাখে। দক্ষিণে অবস্থিত ওশিনো নগরে পৃথিবীতে কারখানায় ব্যবহারযোগ্য রোবটের বৃহত্তম নির্মাতা ফানুক কোম্পানির সদর দপ্তর অবস্থিত।  এখানে প্রচুর বাণিজ্যিক ফলের বাগান ও আঙুর ক্ষেতও বর্তমান। এছাড়া জাপানে ব্যবহৃত মিনারেল ওয়াটারের ৪০% ইয়ামানাশির মিনামি আল্পস, ফুজি পর্বত ও মিৎসুতোওগে এলাকায় প্রস্তুত হয়।   তথ্যসূত্র     বিষয়শ্রেণী:জাপানের প্রশাসনিক অঞ্চল
রেয়াল ভায়াদোলিদ এস.এ.ডি. (সাধারণত রেয়াল ভায়াদোলিদ  অথবা শুধুমাত্র ভায়াদোলিদ নামে পরিচিত) হচ্ছে ভায়াদোলিদ ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২৮ সালের ২০শে জুন তারিখে প্রতিষ্ঠিত হয়েছে। রেয়াল ভায়াদোলিদ তাদের সকল হোম ম্যাচ ভায়াদোলিদের এস্তাদিও হোসে সোররিয়ায় খেলে থাকে; যার ধারণক্ষমতা হচ্ছে ২৭,৮৪৬। বর্তমানে এই ক্লাবের ম্যানেজারের দায়িত্ব পালন করছেন সার্হিও গন্সালেস এবং সভাপতির দায়িত্ব পালন করছেন সাবেক ব্রাজিলীয় ফুটবলার রোনালদো। স্পেনীয় রক্ষণভাগের খেলোয়াড় হাবি মোয়ানো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, রেয়াল ভায়াদোলিদ এপর্যন্ত ৫টি শিরোপা জয়লাভ করেছে; যার মধ্যে ১টি কোপা দে লা লিগা, ৩টি সেহুন্দা ডিভিশন এবং ১টি কোপা রেয়াল ফেদেরাসিওন এস্পানিওলা দে ফুটবল শিরোপা রয়েছে।  অর্জন  কোপা দেল রে  রানার-আপ: ১৯৪৯–৫০, ১৯৮৮–৮৯  কোপা দে লা লিগা  চ্যাম্পিয়ন: ১৯৮৪  সেহুন্দা ডিভিশন  চ্যাম্পিয়ন: ১৯৪৭–৪৮, ১৯৫৮–৫৯, ২০০৬–০৭  কোপা রেয়াল ফেদেরাসিওন এস্পানিওলা ফুটবল  চ্যাম্পিয়ন: ১৯৫২–৫৩  রানার-আপ: ১৯৪৪–৪৫  আরও দেখুন রেয়াল ভায়াদোলিদ বি – ভায়াদোলিদের দ্বিতীয় স্তরের দল রেয়াল ভায়াদোলিদ (নারী)  তথ্যসূত্র  বহিঃসংযোগ      ফুটবলমি-এ রেয়াল ভায়াদোলিদ   বিডিফুটবলে রেয়াল ভায়াদোলিদ  বিষয়শ্রেণী:রেয়াল ভায়াদোলিদ বিষয়শ্রেণী:লা লিগার ক্লাব বিষয়শ্রেণী:স্পেনের ফুটবল ক্লাব বিষয়শ্রেণী:১৯২৮-এ স্পেনে প্রতিষ্ঠিত বিষয়শ্রেণী:১৯২৮-এ প্রতিষ্ঠিত ফুটবল ক্লাব বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
সাব টিভি হল টিভি একটি ভারতীয় সাধারণ বিনোদনমূলক টেলিভিশন চ্যানেল যেটি মাল্টি স্ক্রিন মিডিয়া প্রাঃ লিমিটেড এর মালিকানাধীন। চ্যানেলটি ভারতের মুম্বাই, মহারাষ্ট্রে অবস্থিত।  ইতিহাস চ্যানেলটি একটি সাধারণ বিনোদনমূলক চ্যানেল হিসেবে শ্রী অধিকারী ব্রাদার্স কর্তৃক ২০০০ সালেরে ২৩ এপ্রিল তারিখে সর্বপ্রথম চালু করা হয়েছিল। ২০০৩ সালে এটি একটি কমেডি কেন্দ্রিক চ্যানেল হিসাবে পুনরায় চালু করা হয়।  ২০০৫ সালের মার্চে, সাব টিভি সনি এন্টারটেনমেন্ট টেলিভিশন এর অধিনে আসে এবং একটি যুব কেন্দ্রিক চ্যানেল রুপান্তরিত করা হয়।Indiantelevision.com > News Headlines > Sony buying Sab TV brand for $ 13 million  ২০০৮ সালের জুনে চ্যানেলটি আবার একটি কমেডি কেন্দ্রিক চ্যানেল হিসাবে পুণর্গঠন করা হচ্ছে বলে ঘোষণা করা হয়।    বর্তমান সম্প্রচারিত অনুষ্ঠানমালা  সাব টিভি বিভিন্ন ধরনের অনুষ্ঠান সম্প্রচার করে থাকে, যেমন: কল্পনা, কমেডি অনুষ্ঠান, রোমাঞ্চকর গল্প, প্রেম কাহিনী, নীরব কমেডি ইত্যাদি। বর্তমান অনুষ্ঠানমালা  তেনালি রাম:- সোমবার হতে শুক্রবার রাত ৮:০০ মিনিটে  তারক মেহতা কা উল্টা চশমা:- সোমবার হতে শুক্রবার রাত ৮:৩০ মিনিটে  সজন রে ফির ঝুট মাট বলো:- সোমবার হতে শুক্রবার রাত ৯:০০ মিনিটে  সাত ফেরো কি হেরা ফেরি:- সোমবার হতে শুক্রবার রাত ৯:৩০ মিনিটে   জীজাজী ছাদ পর হ্যায়:- সোমবার হতে শুক্রবার রাত ১০:০০ মিনিটে    পার্টনার্স ট্রাবল হো গায়ি ডাবল:- সোমবার হতে শুক্রবার রাত ১০:৩০ মিনিটে  আলাদিন নাম তো সোনা হুগা :- সোমবার হতে শুক্রবার রাত ৯:০০ মিনিটে নামুনে  সুপার সিস্টার্স - চালেগা পেয়ার কা জাদু ইন্ডিয়া কা মাস্ত কালান্দার   তথ্যসূত্র   বহিঃসংযোগ   অফিসিয়াল ওয়েবসাইট  ফেসবুক  টুইটার  ইনস্টাগ্রাম  ভাইন  বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:১৯৯৯-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সনি এন্টারটেইনমেন্ট টেলিভিশন বিষয়শ্রেণী:হিন্দি ভাষার টেলিভিশন স্টেশন বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:সনি পিকচার্স নেটওয়ার্ক ইন্ডিয়া বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:সনি পিকচার্স এন্টারটেইনমেন্ট
শামলী ভারতের উত্তরপ্রদেশ রাজ্যের একটি জেলা। এই জেলাটি ২০১১ সালের ২৮ সেপ্টেম্বর মুজাফফরনগর জেলাকে ভেঙ্গে প্রভূদনগর নামে গঠন করা এবং ২০১২ সালের জুলাইয়ে পুনরায় শামলী নামে নামকরণ করা হয়। শামলী এই জেলার সদর দফতর। শামলী জেলা দিল্লি – শাহারানপুর (জাতীয় মহাসড়ক - ৭০৯ বি), মীরাট-কর্ণাল (জাতীয় মহাসড়ক - ৭০৯ এ) এবং পানিপথ-খতিমা (জাতীয় মহাসড়ক - ৭০৯ এডি) মহাসড়কের পাশে অবস্থিত। শামলী জেলা ভারতের জাতীয় রাজধানী অঞ্চলের অন্তর্ভুক্ত।   অবস্থান ও আয়তন   এই জেলাটির আয়তন ১,১৬৭.৫৮ বর্গ কিলোমিটার| এর উত্তরে শাহারানপুর জেলা; দক্ষিণে বাগপাত জেলা; পূর্বে মুজাফফরনগর জেলা এবং পশ্চিমে হরিয়ানা জেলা অবস্থিত। এটি দিল্লি-শামলী জাতীয় মহাসড়কের পাশে অবস্থিত; যা দিল্লি থেকে ১০০ কিলোমিটার, সাহারানপুর থেকে ৬৫ কিলোমিটার, মুজাফফরনগর থেকে ৩৮ কিলোমিটার এবং পানিপথ থেকে ৩৮ কিলোমিটার দূরে অবস্থিত।   ইতিহাস   পৌরাণিক কাহিনী অনুসারে দ্বাপর যুগে হস্তিনাপুর হতে কুরুক্ষেত্রের যুদ্ধে যাবার সময় শ্রীকৃষ্ণ এই পথে গমন করেন এবং এখানকার কুয়া হতে মিষ্টজল গ্রহণ করেন; আবার কারো কারো মতে এই নগরের স্থপতি কুন্তির সন্তান ভীম সেন। ভারতীয় সংষ্কৃতির অন্যতম সূতিকাগার হিসাবে এই জেলাটির গুরুত্ব অপরিসীম। প্রাপ্ত তথ্য মতে এই জেলাটি মারাঠা যোদ্ধাদের একটি সামরিক এলাকা হিসাবে গড়ে তোলা হয় এবং তখন থেকেই এখানে বসবাসের শুরু। এটি ভারতের মহাবিদ্রোহের স্মৃতি বিজরিত একটি স্থান যেখানে ১৮৫৭ সালের সিপাহী বিপ্লবের সময় সৈন্যরা বিদ্রোহ করে এবং রড়াই করে নিজেদের জীবন উত্‌সর্গ করে দেশের স্বাধীনতার জন্য। ২০১১ সালের সেপ্টেম্বরে এই জেলাটি মুজাফফরনগর জেলাকে ভেঙে গঠন করা হয়েছিল এবং এর নামকরণ করা হয় প্রভুদনগর। মুজাফফরনগরের শামলী ও কাইরানা তহসিল নিয়ে এই নতুন জেলাটি গঠন কর হয়। উত্তর প্রদেশ সরকার ২০১২ সালের জুলাই মাসে এর নাম পরিবর্তন করে শামলী করে।   ভূগোল   জনমিতিক উপাত্ত  এখানকার মোট জনসংখ্যা ১৩,১৩,৬৫০ জন; যার মধ্যে পুরুষ ৬,৯৯,৩৯০ জন এবং নারী ৬,১৪,২৬০ জন।   ২০১৩'র দাঙ্গা  যদিও এখানে ধর্মীয় সহনশীলতা দেখা যায় তবুও উত্তর প্রদেশের পশ্চিমাংশের অন্যান্য জেলাগুলির মতো শামলীও ২০১৩ সালে মুজফ্ফরনগরের দাঙ্গার সময় আক্রমণের শিকার হয়েছিল। ইন্ডিয়া টুডেতে ২০১৫ সালের মে মাসের একটি প্রতিবেদনে বলা হয় যে, ২০১৩ সালের আগস্ট ও সেপ্টেম্বর মাসের সহিংস দাঙ্গার পর থেকেই শামলি ও মুজাফফরনগর জেলাগুলি "সংবেদনশীল এলাকা" হিসাবে বিবেচিত হয়।   তথ্যসূত্র    বহিঃসংযোগ   বিষয়শ্রেণী:উত্তরপ্রদেশের জেলা
২০২৪ গ্রীষ্মকালীন অলিম্পিকে বাস্কেটবল ইভেন্টের পুরুষদের ৩x৩ বাস্কেটবল টুর্নামেন্ট ফ্রান্সের প্যারিস শহরে, ৩০ জুলাই থেকে ৫ আগস্ট ২০২৪ পর্যন্ত অনুষ্ঠিত হতে চলেছে। সকল ম্যাচ প্লেস দে লা কনকর্দে খেলা হবে। গ্রীষ্মকালীন অলিম্পিকের ইতিহাসে এই ইভেন্ট দ্বিতীয়বারের জন্য অনুষ্ঠিত হতে চলেছে।  ফরম্যাট আটটি দল প্রথমে রাউন্ড রবিন খেলবে। প্রথম ও দ্বিতীয় স্থানে থাকা দলগুলো সরাসরি সেমিফাইনালে খেলার যোগ্যতা অর্জন করবে। তিন থেকে ছয় দল প্লে অফ খেলবে। এর পরে, একটি নকআউট সিস্টেম ব্যবহার করা হবে। অতিরিক্তভাবে, গেমগুলি দুটি উপায়ে জেতা যায়: ২১ পয়েন্ট স্কোর করা প্রথম দল বা ১০ মিনিটের মাধ্যমে সর্বোচ্চ স্কোর করে। উত্তীর্ণ দল  উত্তীর্ণ হবার মাধ্যম তারিখ  ভেন্যু  কোটা  উত্তীর্ণ দল আয়োজক দেশ ০  ফিবা ৩x৩ বিশ্ব র‌্যাঙ্কিং১ নভেম্বর ২০২৩৩প্রাক বৈশ্বিক বাছাইপর্ব ১১২–১৪ এপ্রিল ২০২৪ ১প্রাক বৈশ্বিক বাছাইপর্ব ২৩–৫ মে ২০২৪ উৎসুনোমিয়া১বৈশ্বিক বাছাইপর্ব ১৬–১৯ মে ২০২৪ ডেব্রেসেন৩ মোট   ৮  দলীয় সদস্য  দল খেলোয়াড়  স্ত্রানিজা স্টোজাসিচ দেজান মাইস্তোরোভিচ মিহাইলো ভাসিচ মার্কো ব্রাঙ্কোভিচ  ক্যানিয়ন বেরি জিমার ফ্রেডেট করীম ম্যাডক্স ডিলান ট্রাভিস  এভালদাস জিউজিস জিন্তাউতাস মাতুলিস অরেলিজাস পুকেলিস সারুনাস ভিঙ্গেলিস  লু ওয়েনবো ঝাং নিং ছাও জিয়ারেন ঝু ইউয়ানবো  ওয়ার্দি দে জং আরভিন স্ল্যাগটার ইয়ান দ্রিয়েসেন দিমেও ভ্যান ডার হোর্স্ট  লুকাস দুসুলোঁ জুলেঁ রাবোঁ ফ্রাঙ্ক সেগুয়েলা টিমোথে ভার্গাঁ  কার্লিস লাসমানিস নরিস মেজিস জিগমার্স রাইমো ফ্রান্সিস লেসিস  আদ্রিয়ান বোগুকি ফিলিপ মাৎজাক মিখাল সোকোলোস্কি প্লেইমিস্লাউ জামোইস্কি  রেফারি টুর্নামেন্ট চালনায় নিযুক্ত রেফারি:    সি কিরোং   নাজিব ছাজিদ্দাইন   এডমন্ড হো   ব্রিজিটা সাবাই-কাস্তুকো   মারেক মালিজেউস্কি   ভ্লাদ ঘিজদারেনু   ইয়াসমিনা ইউরাস   কিম গা-ইন   এরিক বার্টরান্ড   মার্কোস মাইকেলাইডস   ডিনা জ্যাকসন   লিগ পর্ব  নক-আউট পর্ব  অন্তিম অবস্থান  অব.  দলঅলিম্পিক   ৪ ৫৬৭৮  তথ্যসূত্র  বহিঃসংযোগ অফিসিয়াল ওয়েবসাইট  বিষয়শ্রেণী:স্বাগতিক ফ্রান্সে আন্তর্জাতিক বাস্কেটবল প্রতিযোগিতা বিষয়শ্রেণী:২০২৪ গ্রীষ্মকালীন অলিম্পিকে বাস্কেটবল বিষয়শ্রেণী:২০২৪-এ বাস্কেটবল
ওমান-কাতার সম্পর্ক, ওমান ও কাতার এর মাঝে বিদ্যমান দ্বিপাক্ষিক সম্পর্ককে নির্দেশ করে। ওমান এবং কাতার, উভয় দেশই গালফ কো-অপারেশন কাউন্সিল (জিসিসি) এর সদস্য। কাতারের রাজধানী দোহাতে, ওমানের একটি স্থায়ী দূতাবাস রয়েছে। অপরদিকে ওমানের রাজধানী মাস্কাট এ কাতারের একটি স্থায়ী দূতাবাস রয়েছে।   কূটনৈতিক প্রতিনিধি  ওমানে নিযুক্ত কাতারের বর্তমান রাষ্ট্রদূত হলেন আলি বিন ফাহাস আল হাজরী (২০১৭ সালে)। আবার, কাতারে নিযুক্ত ওমানের রাষ্ট্রদূত হলেন নাজিব নিন ইয়াহিয়া আল-বালুশি (২০১৭ সালে)   কূটনৈতিক সফর  ১৯৭১ সালে কাতার যুক্তরাজ্য এর নিকট হতে স্বাধীনতা লাভ করে। এর ১ বছরে হওয়ার পূর্বেই ১৯৭২ সালের জুলাই মাসে ওমানের সুলতান, কাবুস বিন সাইদ আল সাইদ, রাষ্ট্রীয় সফরে কাতার সফরে যান। কাবুস বিন সাইদ আল সাইদ, এর দুই বছর আগে ওমানের সুলতান হন।  ২০০১ সালের ফেব্রুয়ারি মাসে, কাতারের আমির, হামাদ বিন খলিফা আল-থানি তিন দিনের এক রাষ্ট্রীয় সফরে ওমান যান।   ২০১০ সালের ২২ এপ্রিল, আমির হামাদ বিন খলিফা আল-থানি, দুই দিনের রাষ্ট্রীয় সফরে ওমানে যান। দুই দেশের মধ্যকার দ্বিপাক্ষিক সম্পর্কের উন্নয়নে যৌথ পদক্ষেপের একটি অংশ হিসেবে তিনি ওমান সফরে যান।   রাজনৈতিক সম্পর্ক  ২০১৭ কাতারের কূটনৈতিক সংকট এর সময়কালে যখন পারস্য উপসাগরীয় কয়েকটি দেশ কাতারের সাথে সম্পর্ক ছিন্ন করে, তখন কাতারের পণ্য পরিবহনের জন্য, ওমান ছিল প্রধান পরিবহন পথ। এই সংকটের সময় যেসব পণ্যের গন্তব্য ছিল কাতার সেগুলো ওমানের সালাহ বন্দর এবং সোহার বন্দর দিয়ে পরিবহন করা হত। এছাড়াও, সেই মাসেই কাতারের হামাদ বন্দর এবং ওমানের এই দুটি বন্দরের মাঝে সরাসরি নৌপথ তৈরি করা হয়। সৌদি আকাশসীমায় কাতার এয়ারওয়েজ কে নিষিদ্ধ করা হলে, ওমান তখন কাতারকে সাহায্য করে। এই দন্দের মধ্যে ওমান কখনই যুক্ত হয় নি, তবে বিকল্প পরিবহনপথ হিসেবে, কাতারকে নিজেদের ভূমি ব্যবহার করার অনুমতি দিয়ে, দেশটি কাতারকে প্রতিবেশী দেশগুলোর অবরোধ মোকাবিলা করার সুযোগ দিয়েছে।    অর্থনৈতিক সম্পর্ক  ২০১৪ সালে ওমান এবং কাতারের মাঝে দ্বিপাক্ষিক বাণিজ্যের পরিমাণ ছিল ৮১৪ মিলিয়ন (৮১.৪ কোটি) মার্কিন ডলার  ২০১৭ সালের জুন কাতারে কূটনৈতিক সংকট শুরু হয়। এইসময় কাতারের অর্থনীতিতে এক সংকটের সৃষ্টি হয়। কিন্তু ২০১৭ সালের সেপ্টেম্বর মাসের রিপোর্ট অনুযায়ী জুন মাসের তুললায়, কাতার ও ওমানের মধ্যকার বাণিজ্যের পরিমাণ প্রায় ২,০০০ শতাংশ বৃদ্ধি পেয়েছে। ২০১৭ সালের এই সময় পর্যন্ত দুই দেশের মধ্যকার বাণিজ্যের পরিমাণ ছিল ৭০২ মিলিয়ন মার্কিন ডলার।   প্রবাসী  ১৯৭০ সালের মাঝামাঝি সময় থেকে এখন পর্যন্ত প্রায় ৬ হাজার ওমানী নাগরিক কাতারে বসবাস করছেন।   তথ্যসূত্র   বিষয়শ্রেণী:ওমানের দ্বিপাক্ষিক সম্পর্ক বিষয়শ্রেণী:কাতারের দ্বিপাক্ষিক সম্পর্ক বিষয়শ্রেণী:ওমান-কাতার সম্পর্ক
দ্য ওয়াশিংটন সান একটি সাপ্তাহিক স্থানীয় পত্রিকা, যা ওয়াশিংটন, ডি.সি. ভিত্তিক এবং ১৯৬০-এর দশকের মাঝামাঝি সময়ে প্রতিষ্ঠিত হয়েছিল। ওয়াশিংটন সান ১৯৬৮ সালে জোসেফ সি কুক কিনেছিলেন। কুক সম্পাদক এবং প্রকাশক উভয়ই হয়েছিলেন। তিনি কাগজটিতে সিগারেট ও অ্যালকোহলের বিজ্ঞাপন দিতে অস্বীকার করায় তা আফ্রিকান-আমেরিকান সম্প্রদায়কে প্রভাবিত করেছিল এবং জাতীয় উন্নয়নে ইতিবাচক আলোকপাত করার চেষ্টা করেছিল। ২০০৮ সালে তার মৃত্যুর পরে, কাগজের মালিকানা তার পরিবারের কাছে চলে যায়। The Washington Post: Obituary: Washington Sun Publisher Joseph Cooke    তথ্যসূত্র      বহিঃসংযোগ   দ্য ওয়াশিংটন সান  বিষয়শ্রেণী:বিলুপ্ত আফ্রিকান-মার্কিন সংবাদপত্র
এশীয় পাতা কাইট্টা বা এশীয় পাতা কাছিম (), (বৈজ্ঞানিক নাম: Cyclemys dentata) হচ্ছে কচ্ছপের একটি প্রজাতি।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৫৭-৫৮। এটি ভারত, নেপাল, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, ফিলিপাইন, চীন এবং বাংলাদেশে পাওয়া যায়।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪১   তথ্যসূত্র   বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:ভারতের কচ্ছপ বিষয়শ্রেণী:ফিলিপাইনের সরীসৃপ বিষয়শ্রেণী:মালয়েশিয়ার সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:১৮৩১-এ বর্ণিত সরীসৃপ
আনা সি. কারা একজন আর্জেন্টিনীয় ক্রিওলিস্ট, অনুবাদক এবং ওবারলিন কলেজ হিস্পানিক স্টাডিজের অধ্যাপক।  তিনি ১৯৭২ সালে মিডলবারি কলেজ থেকে ব্যাচেলর অফ আর্টস, ১৯৭৪ সালে পেনসিলভেনিয়া বিশ্ববিদ্যালয় থেকে ফোকলোর এবং ফোকলাইফে মাস্টার অফ আর্টস এবং ১৯৮৩ সালে ফোকলোর ও ফোকলাইফে ডক্টর অফ ফিলোসফি নিয়ে স্নাতক হন।তিনি ইউনিভার্সিটি অফ ক্যালিফোর্নিয়া, বার্কলে ভিজিটিং স্কলার ছিলেন।. UC Berkeley Center for Latin American Studies. Archived from the original on 2010-06-09. Retrieved 2010-05-03.  পুরস্কার   ২০০৭ — উইলিস বার্নস্টোন ট্রান্সলেশন প্রাইজ  কর্ম দি পোয়েটিকস অফ ক্রিয়োল টক: টোয়ার্ড এন এস্থ্যাটিক অফ আর্জেনটিন ভার্বাল আর্ট, "জার্নাল অফ আমেরিকান ফোকলোর", ভলিউম ১১৬, নাম্বার ৪৫৯, উইন্টার ২০০৩, পৃষ্ঠা. ৩৬–৫৬  বেরোন, রোবার্ট, কারা, আনা, ইন্ট্রুডাকশন: ক্রিয়োলাইজেশন অ্যান্ড ফোকলোর, "জার্নাল অফ আমেরিকান ফোকলোর", ২০০৩   তথ্যসূত্র   বহির্সংযোগ "Ana Cara", গুগল স্কলার  বিষয়শ্রেণী:জীবিত ব্যক্তি বিষয়শ্রেণী:আর্জেন্টিনীয় অনুবাদক বিষয়শ্রেণী:আর্জেন্টিনীয় লোকবিদ
48px সম্পাদনা করতে, দয়া করে প্রবেশ করুন।  আপনার প্রক্সি সার্ভার অথবা নেটওয়ার্ক থেকে চলা ক্রমাগত ধ্বংসপ্রবণতার কারণে আপনার আইপি ঠিকানা অথবা ঠিকানা পরিসর থেকে বেনামী ব্যবহারকারীদের দ্বারা সম্পাদনা করা বর্তমানে নিষ্ক্রিয় করা হয়েছে। তবে, নিবন্ধিত ব্যবহারকারীগণ, এখনো সম্পাদনা করতে সক্ষম হবেন। যদি আপনি বর্তমানে একটি অ্যাকাউন্ট তৈরি করা থেকে অবরুদ্ধ থাকেন তাহলে, দয়া করে এখানে দেখুন। যে কোন অসুবিধার জন্য আমরা ক্ষমাপ্রার্থী।
রাম চন্দ্র পাসোয়ান ছিলেন একজন ভারতীয় রাজনীতিবিদ যিনি লোক জনশক্তি পার্টির রাজনীতির সাথে যুক্ত ছিলেন। তিনি ষোড়শ ও সপ্তদশ লোকসভা নির্বাচনে সমস্তিপুর লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এছাড়া তিনি ১৯৯৯ ও ২০০৪ সালে তিনি  রোসেরা লোকসভা কেন্দ্রের সাংসদ হিসেবে নির্বাচিত হয়েছেন।  রাম চন্দ্র পাসোয়ান ১৯৬২ সালের ১ জানুয়ারি জন্মগ্রহণ করেন।Paswan, Shri Ramchandra তার বাবার নাম জামুন দাস ও মায়ের নাম সিয়া বিবি।  রাম চন্দ্র পাসোয়ান ১৯৮৪ সালের ১২ এপ্রিল সুনয়না কুমারীর সাথে বিবাহবন্ধনে আবদ্ধ হন। তাদের দুই পুত্র ও এক কন্যা আছে।  রাম চন্দ্র পাসোয়ান ২০১৯ সালের ২১ জুলাই তিনি হৃদরোগে আক্রান্ত হয়ে মৃত্যুবরণ করেন।।  তথ্যসূত্র  বিষয়শ্রেণী:ভারতীয় রাজনীতিবিদ বিষয়শ্রেণী:লোক জনশক্তি পার্টির রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:ষোড়শ লোকসভার সদস্য বিষয়শ্রেণী:১৯৬২-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ত্রয়োদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:খগড়িয়া জেলার ব্যক্তি বিষয়শ্রেণী:বিহারের লোকসভা সদস্য বিষয়শ্রেণী:জনতা দলের রাজনীতিবিদ বিষয়শ্রেণী:জনতা দল (সংযুক্ত) এর রাজনীতিবিদ
পাঞ্জা বৈষ্ণব তেজ হলেন একজন ভারতীয় চলচ্চিত্র অভিনেতা, যিনি প্রাথমিকভাবে তেলুগু চলচ্চিত্রে কাজ করেন। তিনি ২০২১ সালে আপ্পেনা চলচ্চিত্রের প্রধান ভূমিকায় অভিনয়ের মাধ্যমে চলচ্চিত্রে তার অভিষেক ঘটে।   ব্যক্তিগত জীবন  পাঞ্জা বৈষ্ণব তেজ হলেন অভিনেতা সাঁই ধর্ম তেজের ছোট ভাই। বিখ্যাত আল্লু-কনিদেলা পরিবারের একজন সদস্য, তিনি প্রবীণ অভিনেতা চিরঞ্জীবীর ভাতিজা। তেজ হায়দ্রাবাদের নালন্দা বিদ্যালয়ে পড়াশোনা করেন এবং হায়দ্রাবাদের সেন্ট মেরি কলেজ থেকে স্নাতক সম্পন্ন করেন।  কর্মজীবন তেজ তার মামা পবন কল্যাণ অভিনীত ও পরিচালিত জনি (২০০৩) চলচ্চিত্রে সর্বপ্রথম শিশুশিল্পী চরিত্রে অভিনয় করেন। পরে তার মামা চিরঞ্জীবী অভিনীত শঙ্কর দাদা এম.বি.বি.এস. (২০০৪) চলচ্চিত্রে হুইলচেয়ার বাঁধা বাচ্চা হিসাবে অভিনয় করেন। ২০২১ সালে তিনি আপ্পেনা চলচ্চিত্রে প্রধান চরিত্রে অভিনয়ের মাধ্যমে তার অভিষেক ঘটে।  তিনি কৃষের পরিচালনায় রাকুল প্রীত সিংয়ের বিপরীতে একটি পল্লী নাট্য চলচ্চিত্রের চিত্রায়ন সম্পন্ন করেছেন। এছাড়াও তিনি নাগার্জুনার অন্নপূর্ণ স্টুডিওজের প্রযোজনায় একটি চলচ্চিত্রেও চুক্তিবদ্ধ হয়েছেন।  চলচ্চিত্র +বছরচলচ্চিত্রভূমিকাটীকাসূত্র২০০৩জনিবালক জনিশিশুশিল্পী২০০৪শংকর দাদা এম.বি.বি.এসশ্রী রাম চন্দ্র মূর্তিশিশুশিল্পী২০০৫আন্দাড়িবাড়ুকিশোর সিদ্ধার্থ ওরফে সিধুশিশুশিল্পী২০২১আপ্পেনাআশির্বদম "আসি"কেন্দ্রীয় চরিত্রে অভিষেকTBAকোন্দাপোলামনির্মাণ পরবর্তী  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:তেলুগু অভিনেতা বিষয়শ্রেণী:জীবিত ব্যক্তি
থাম্ব|মঞ্চে বক্তৃতা দিচ্ছেন চৌধুরী জুলফকার আলি চৌধুরী জুলফকার আলি একজন ভারতীয় রাজনীতিবিদ এবং জম্মু ও কাশ্মীরের প্রাক্তন ক্যাবিনেট মন্ত্রী। তিনি পেশায় একজন উকিল এবং দারহাল নির্বাচনী এলাকা থেকে ১১ তম এবং ১২ তম জম্মু ও কাশ্মীর বিধানসভার সদস্য ছিলেন। তিনি ২০১৫ থেকে ২০১৮ সাল পর্যন্ত ক্যাবিনেট মন্ত্রী হিসেবে দায়িত্ব পালন করেছেন। তিনি জম্মু ও কাশ্মীর পিপলস ডেমোক্রেটিক পার্টির সাথেও যুক্ত ছিলেন এবং ২০০৩ থেকে ২০১৩ পর্যন্ত রাজৌরি জেলায় দলের জেলা প্রধান হিসেবে দায়িত্ব পালন করেছেন। তিনি পিডিপি থেকে পদত্যাগ করেন এবং জম্মু ও কাশ্মীর আপনি পার্টির অন্যতম প্রতিষ্ঠাতা সদস্য হন। তিনি দলের সহ-সভাপতি ছিলেন। ২০২৪ সালের আগস্টে তিনি বিজেপিতে যোগ দেন।   তথ্যসূত্র   বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:ভারতীয় আইনজীবী বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর আপনি পার্টির রাজনীতিবিদ বিষয়শ্রেণী:জম্মু বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজৌরি জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:১৯৭০-এ জন্ম
কালীনাথ দত্ত (১৮৪৩ - ?) একজন বাঙালি লেখক। ইনি বর্তমান পশ্চিমবঙ্গের দক্ষিণ চব্বিশ পরগণা জেলার মজিলপুর শহরে জন্মগ্রহণ করেন।  কালীনাথ দত্ত উনিশ শতকে তত্ত্ববোধিনী, সমদর্শী প্রভৃতি পত্রিকায় পঞ্চ প্রদীপ ছদ্মনামের লেখক গোষ্ঠীর অন্যতম ছিলেন। ইনি ভারত সংস্কার নামে একটি সাপ্তাহিক পত্রিকা সম্পাদনা করতেন।  লর্ড লিটনের ডাকে ১৮৭৭ সালে দিল্লিতে সর্বভারতীয় সাহিত্যিক সমাবেশে বাংলার প্রতিনিধিত্ব করেন। মজিলপুর বালিকা বিদ্যালয়ের অন্যতম প্রতিষ্ঠাতা ছিলেন। ১৮৮৮ সালে জয়নগর মজিলপুর পৌরসভার সহকারী সভাপতি হন। বারুইপুরে বঙ্কিমচন্দ্র চট্টোপাধ্যায় ম্যাজিস্ট্রেট হলে কালীনাথ দত্ত তার পেশকারী করতেন।  কালীনাথ দত্ত রচিত বইয়ের মধ্যে উল্লেখযোগ্য ব্রহ্ম সাধনা, নিগূঢ় আত্মদর্শন প্রভৃতি। তার বইগুলি অধ্যাত্মচিন্তা এবং দর্শন জ্ঞানের পরিচয় বহন করে।   তথ্যসূত্র   পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার  বিষয়শ্রেণী:বাঙালি লেখক বিষয়শ্রেণী:বাঙালি সাহিত্যিক বিষয়শ্রেণী:বাঙালি সম্পাদক বিষয়শ্রেণী:বাংলার নবজাগরণ
১৯২৬ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি  মুসলিম সাহিত্য সমাজ প্রতিষ্ঠিত হয়েছিলো।   ফ্রেব্রুয়ারি    মার্চ    এপ্রিল    মে    জুন    জুলাই    আগস্ট    সেপ্টেম্বর   ১১ সেপ্টেম্বর - কলকাতায় নাখোদা মসজিদের ভিত্তি প্রস্তর স্থাপিত হয়।  অক্টোবর    নভেম্বর   ফ্রান্স যুগোস্লাভিয়ার সাথে বন্ধুত্বপূর্ণ বোঝাপড়া চুক্তি (treaty of friendly understanding)-তে আবদ্ধ হয়।   ডিসেম্বর    জন্ম   মার্চ   ২৬ মার্চ - খালেক নওয়াজ খান, ভাষাসৈনিক ও বাঙালি রাজনীতিবিদ, পূর্ব পাকিস্তান মুসলিম ছাত্রলীগের প্রতিষ্ঠাতা সাধারণ সম্পাদক। (মৃ. ১৯৭১)   এপ্রিল   ২১ এপ্রিল - দ্বিতীয় এলিজাবেথ, যুক্তরাজ্য ও অন্যান্য অধিভুক্ত অঞ্চলের রানি।   আগস্ট   ২৭ আগস্ট - ক্রিস্টেন নিগার্ড, নরওয়েজীয় গণিতবিদ। (মৃ. ২০০২)   মৃত্যু    জানুয়ারি    ফ্রেব্রুয়ারি    মার্চ    এপ্রিল    মে   মে ২১ - ফ্রিড্‌রিশ ক্লুগে, জার্মান ভাষাবিজ্ঞানী।   জুন    জুলাই    আগস্ট    সেপ্টেম্বর    অক্টোবর    নভেম্বর    ডিসেম্বর   বিষয়শ্রেণী:১৯২৬  nv:1901 – 1950
"লৌহ মানবী" হল মার্গারেট থ্যাচারের উপাধি (১৯২৫-২০১৩), যিনি যুক্তরাজ্যের প্রথম মহিলা প্রধানমন্ত্রী হয়েছিলেন।  লৌহ মানবী দ্বারা আরো উল্লেখিত হয়েছেন:   মার্টিন অব্রি (জন্ম ১৯৫০), ফ্রান্সের শ্রম মন্ত্রী (১৯৯১-১৯৯৩)  বেনজীর ভুট্টো (১৯৫৩-২০০৭), পাকিস্তানের প্রধানমন্ত্রী (১৯৮৮-১৯৯০ এবং ১৯৯৩-১৯৯৬)  আনসন চ্যান (জন্ম ১৯৪০), হংকংয়ের প্রশাসনের প্রধান সচিব (১৯৯৭-২০০১)  ইউজেনিয়া চার্লস (১৯১৯-২০০৫), ডোমিনিকার প্রধানমন্ত্রী (১৯৮০-১৯৯৫)  ইন্দিরা গান্ধী (১৯১৭-১৯৮৪), ভারতের প্রধানমন্ত্রী (১৯৬৬-১৯৭৭ এবং ১৯৮০-১৯৮৪)  ডালিয়া গ্রাইবস্কেইট (জন্ম ১৯৫৬), লিথুয়ানিয়ার রাষ্ট্রপতি (২০০৯-২০১৯)  কাতিনকা হসু (জন্ম ১৯৮৯), হাঙ্গেরি থেকে অলিম্পিক চ্যাম্পিয়ন সাঁতারু  জয়ললিতা জয়রাম (১৯৪৮-২০১৬) ১৯৯১ থেকে তার মৃত্যু পর্যন্ত পাঁচবার তামিলনাড়ুর মুখ্যমন্ত্রী  ক্যারি ল্যাম (জন্ম ১৯৫৭), হংকংয়ের প্রশাসনের প্রধান সচিব (২০১২-২০১৭) এবং ২০১৭ সাল থেকে প্রধান নির্বাহী  গোল্ডা মেয়ার (১৮৯৮-১৯৭৮), ইসরায়েলের প্রধানমন্ত্রী (১৯৬৯-১৯৭৪)  আঙ্গেলা মের্কেল (জন্ম ১৯৫৪), জার্মানির চ্যান্সেলর (২০০৫-২০২১)  নাটালিয়া পেটকেভিচ (জন্ম ১৯৭২), বেলারুশের রাষ্ট্রপতি প্রশাসনের প্রথম উপ-প্রধান (২০০৯-২০১০)  বিলজানা প্লাভসিচ (জন্ম ১৯৩০), রিপাবলিকা শ্রপস্কার প্রেসিডেন্ট (১৯৯৬-১৯৯৮)  মরিয়ম ডিফেন্সর সান্তিয়াগো (১৯৪৫-২০১৬), ফিলিপাইনের সিনেটর এবং আন্তর্জাতিক অপরাধ আদালতের বিচারক  ইরম শর্মিলা চানু (জন্ম ১৯৭২), ভারতের মণিপুর রাজ্যের নাগরিক অধিকার কর্মী  এলেন জনসন সারলিফ (জন্ম ১৯৩৮), লাইবেরিয়ার রাষ্ট্রপতি (২০০৫-২০১৮) এবং নোবেল শান্তি পুরস্কার প্রাপক (২০১১)  উ ই (জন্ম ১৯৩৮), চীনের ভাইস প্রিমিয়ার (২০০৩-২০০৮)